Document ID: 32002D0341

Odločba Komisije
z dne 3. maja 2002
o spremembi Odločbe 2001/296/ES glede seznama odobrenih laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko K(2002)1584)
(Besedilo velja za EGP)
(2002/341/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini [1], in zlasti člena 3 Odločbe,
ob upoštevanju naslednjega:
(1) Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [2], kakor je bila nazadnje spremenjena z Odločbo Komisije 2001/298/ES [3], predvideva sistem, ki nadomešča karanteno pri vstopu nekaterih domačih mesojedih živali na ozemlje nekaterih držav članic brez stekline. Po tem sistemu je potrebno preverjanje učinkovitosti cepljenja s titracijo protiteles, ki ga izvedejo uradno odobreni laboratoriji.
(2) V skladu z Odločbo 2000/258/ES je bil laboratorij AFSSA v Nancyju, Francija, imenovan za inštitut, pristojen za izvajanje testov primernosti, potrebnih za odobritev laboratorijev, ki želijo izvajati navedeno preverjanje.
(3) Odločba Komisije 2001/296/ES z dne 29. marca 2001 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih [4], kakor je bila nazadnje spremenjena z Odločbo 2001/808/ES [5], je uvedla seznam odobrenih laboratorijev v državah članicah.
(4) Po zahtevah Nemčije, Francije in Italije in na podlagi ugodnega rezultata testa primernosti, ki ga je opravil laboratorij AFSSA iz Nancyja, je primerno, da se navedeni seznam za te tri države članice dopolni z novimi laboratoriji.
(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2001/296/EGS se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 3. maja 2002

Labels: 7
3
0
6
18